מגדל אלמאס

מגדל אלמאס (בערבית: برج الماس, "מגדל היהלום") הוא גורד שחקים סופר גבוה בדובאי שבאיחוד האמירויות הערביות.

המגדל כולל כ-68 קומות עיליות ועוד כ-5 קומות תת-קרקעיות ומתנשא לגובה של 360 מטרים. בניית המגדל החלה בתחילת שנת 2005 והסתיימה בשנת 2009 לאחר התקנתם של מספר לוחות חיפוי בראש המגדל. המגדל הגיע לשיא גובהו כבר בשנת 2008, והיה המגדל הגבוה בדובאי, עד שבורג' ח'ליפה עקף אותו בשנת 2009. המגדל משתרע על פני שטח של 160,000 מטרים רבועים וכולל כ-35 מעליות. נכון לשנת 2025, הוא הבניין ה-8 בגובהו בדובאי, ה-9 בגובהו באיחוד האמירויות הערביות, ה-12 בגובהו במזרח התיכון וה-74 בגובהו בעולם.

 בנייה 
מגדל אלמאס ממוקם על אי מלאכותי במרכזו של אגם ובצמוד למרינה של דובאי. המגדל תוכנן על ידי חברת אטקינס, ונבנה על ידי התאגיד היפני טאיסיי.

קישורים חיצוניים

 מגדל אלמאס באתר המועצה לבניינים גבוהים וסביבת מחיה עירונית (CTBUH)

אלמאס